
DR.31.3.2015                                                                           9 

 

 

 

Seperti Yang Berhormat Putatan sedia maklum, saya telah pun membentangkan 
Rang Undang-undang Pencegahan Keganasan 2015 untuk bacaan kali pertama semalam 
untuk menangani isu militan ini. Saya berharap semua Ahli Yang Berhormat dapat 
menyokong rang undang-undang ini sama ada di sini ataupun di sana. Pada masa yang 
sama, kerajaan sedang menggubal modul pemulihan khusus bagi menaturalisasikan 
kumpulan militan yang ditangkap dan yang sedang di dalam tahanan. Harapan kerajaan 
ialah untuk mengembalikan semula semua mereka ke pangkuan masyarakat.  

Datuk Dr. Marcus Makin Mojigoh [Putatan]: Terima kasih Tuan Yang di-Pertua. 
Nombor satu, terima kasihlah kepada Yang Berhormat Menteri kerana memberi jawapan 
yang begitu meyakinkan rakyat. Juga saya ingin berterima kasih kepada Menteri yang 
bertanggungjawab dengan insiden di Sabah. Dulu kita dengar bahawa militan-militan ini, 
pengganas-pengganas ini yang datangnya daripada negara jiran kita akan melalui Tawau 
dan ke selatan Filipina untuk menjalankan latihan-latihan kepengganasan ataupun military 
training ground untuk pengganas. Ini saya berterima kasihlah buat kerajaan terutama sekali 
KDN kerana meredakan keadaan di Sabah. Itu rakyat Sabah berterima kasihlah, 
merekodkan terima kasihnya.  

Dulu kita dengar ancaman-ancaman ini Yang Berhormat Menteri, dengan 
ancaman komunis. Kita mendengar bahawa ada juga ideologi-ideologi ini yang banyak 
sympathizer. Ideologi-ideologi ini didukung oleh pihak-pihak parti politik di negara kita, yang 
kita dengar dan sekarang ini timbul pula masalah ancaman IS, militan pengganas 
keislaman. Jadi, adakah Yang Berhormat sedar ataupun ada pengetahuan bahawa 
ideologi-ideologi ini bermula daripada parti-parti politik? Ini rakyat yang tertanya-tanya. Saya 
harap tidak menyinggung perasaan sesiapa. Oleh kerana kita melihat yang jawapan 
Menteri tadi bahawa ada juga yang perekrut-perekrut ini warga-warga negara asing yang 
berjumlah 13 orang, kalau saya tidak silap daripada jawapan Menteri tadi. 

Timbalan Yang di-Pertua [Datuk Haji Ismail bin Haji Mohamed Said]: Ya, Yang 
Berhormat Putatan. 

Datuk Dr. Marcus Makin Mojigoh [Putatan]: Adakah ia dari negara jiran kita 
ataupun dari negara-negara Asia Barat yang datang ke Malaysia ini tanpa pengetahuan 
pihak-pihak penguatkuasaan kita. Minta Menteri jawab. 

Timbalan Yang di-Pertua [Datuk Haji Ismail bin Haji Mohamed Said]: Ya, 
terima kasih. 

Dato' Seri Dr. Ahmad Zahid bin Hamidi: Tuan Yang di-Pertua, saya ucapkan 
syabas kerana keprihatinan Yang Berhormat Putatan terhadap ancaman yang benar-benar 
berlaku di negara kita ini dan di Sabah tidak terkecuali kerana kita ketahui bahawa ada 
kumpulan yang dipanggil sebagai kumpulan Kesultanan Sulu dan beberapa kumpulan yang 
mencari tebusan yang diculik dengan tujuan untuk memperoleh sumber kewangan bagi 
kegiatan militan mereka telah berpecah kepada 11 kumpulan sekarang ini.  

Alhamdulillah kita telah melepaskan seorang anggota polis bernama Zakia dari 
Sabah juga dan Zakia ini telah dijual kepada kumpulan-kumpulan lain dengan harga yang 
berbeza-beza. Itu sebabnya mereka memberikan amaran yang mana jika tidak membayar 
wang tebusan dalam tempoh dua bulan, Zakia akan dibunuh tetapi jelas selepas sembilan 
bulan Zakia tidak dibunuh kerana tujuannya adalah untuk mendapat wang tebusan ini. 

Inilah yang dikhuatiri kerana kita ketahui bahawa jika dulu, terdapat desakan yang 
kuat supaya ISA dihapuskan. Hasil daripada kajian pihak PDRM memperlihatkan bahawa 
seramai enam orang bekas tahanan ISA telah menyertai kumpulan IS ini dan lima orang 
daripada kumpulan militan KMM dan satu orang daripada kumpulan Jemaah Islamiah.  

Saya ucapkan terima kasih atas soalan kenapa atau adakah mereka ini 
merupakan ahli-ahli daripada parti politik. Saya ingin menyatakan bahawa mereka ini tidak 
didukung oleh mana-mana parti politik sama ada belah sini atau belah sana malah jika ada 
pun di kalangan mereka yang pernah menganggotai parti politik berkenaan, saya ingin 
ucapkan syabas kerana kepimpinan parti berkenaan telah menyatakan bahawa ahli 
berkenaan tidak didukung oleh kepimpinan parti. 

 



Seperti Yang Berhormat Putatan sedia maklum, saya telah pun membentangkan Rang Undang-undang Pencegahan Keganasan 2015 untuk bacaan kali pertama semalam untuk menangani isu militan ini. Saya berharap semua Ahli Yang Berhormat dapat menyokong rang undang-undang ini sama ada di sini ataupun di sana. Pada masa yang sama, kerajaan sedang menggubal modul pemulihan khusus bagi menaturalisasikan kumpulan militan yang ditangkap dan yang sedang di dalam tahanan. Harapan kerajaan ialah untuk mengembalikan semula semua mereka ke pangkuan masyarakat. Datuk Dr. Marcus Makin Mojigoh [Putatan]: Terima kasih Tuan Yang di-Pertua. Nombor satu, terima kasihlah kepada Yang Berhormat Menteri kerana memberi jawapan yang begitu meyakinkan rakyat. Juga saya ingin berterima kasih kepada Menteri yang bertanggungjawab dengan insiden di Sabah. Dulu kita dengar bahawa militan-militan ini, pengganas-pengganas ini yang datangnya daripada negara jiran kita akan melalui Tawau dan ke selatan Filipina untuk menjalankan latihan-latihan kepengganasan ataupun military training ground untuk pengganas. Ini saya berterima kasihlah buat kerajaan terutama sekali KDN kerana meredakan keadaan di Sabah. Itu rakyat Sabah berterima kasihlah, merekodkan terima kasihnya. Dulu kita dengar ancaman-ancaman ini Yang Berhormat Menteri, dengan ancaman komunis. Kita mendengar bahawa ada juga ideologi-ideologi ini yang banyak sympathizer. Ideologi-ideologi ini didukung oleh pihak-pihak parti politik di negara kita, yang kita dengar dan sekarang ini timbul pula masalah ancaman IS, militan pengganas keislaman. Jadi, adakah Yang Berhormat sedar ataupun ada pengetahuan bahawa ideologi-ideologi ini bermula daripada parti-parti politik? Ini rakyat yang tertanya-tanya. Saya harap tidak menyinggung perasaan sesiapa. Oleh kerana kita melihat yang jawapan Menteri tadi bahawa ada juga yang perekrut-perekrut ini warga-warga negara asing yang berjumlah 13 orang, kalau saya tidak silap daripada jawapan Menteri tadi. Timbalan Yang di-Pertua [Datuk Haji Ismail bin Haji Mohamed Said]: Ya, Yang Berhormat Putatan. Datuk Dr. Marcus Makin Mojigoh [Putatan]: Adakah ia dari negara jiran kita ataupun dari negara-negara Asia Barat yang datang ke Malaysia ini tanpa pengetahuan pihak-pihak penguatkuasaan kita. Minta Menteri jawab. Timbalan Yang di-Pertua [Datuk Haji Ismail bin Haji Mohamed Said]: Ya, terima kasih. Dato' Seri Dr. Ahmad Zahid bin Hamidi: Tuan Yang di-Pertua, saya ucapkan syabas kerana keprihatinan Yang Berhormat Putatan terhadap ancaman yang benar-benar berlaku di negara kita ini dan di Sabah tidak terkecuali kerana kita ketahui bahawa ada kumpulan yang dipanggil sebagai kumpulan Kesultanan Sulu dan beberapa kumpulan yang mencari tebusan yang diculik dengan tujuan untuk memperoleh sumber kewangan bagi kegiatan militan mereka telah berpecah kepada 11 kumpulan sekarang ini. Alhamdulillah kita telah melepaskan seorang anggota polis bernama Zakia dari Sabah juga dan Zakia ini telah dijual kepada kumpulan-kumpulan lain dengan harga yang berbeza-beza. Itu sebabnya mereka memberikan amaran yang mana jika tidak membayar wang tebusan dalam tempoh dua bulan, Zakia akan dibunuh tetapi jelas selepas sembilan bulan Zakia tidak dibunuh kerana tujuannya adalah untuk mendapat wang tebusan ini. Inilah yang dikhuatiri kerana kita ketahui bahawa jika dulu, terdapat desakan yang kuat supaya ISA dihapuskan. Hasil daripada kajian pihak PDRM memperlihatkan bahawa seramai enam orang bekas tahanan ISA telah menyertai kumpulan IS ini dan lima orang daripada kumpulan militan KMM dan satu orang daripada kumpulan Jemaah Islamiah. Saya ucapkan terima kasih atas soalan kenapa atau adakah mereka ini merupakan ahli-ahli daripada parti politik. Saya ingin menyatakan bahawa mereka ini tidak didukung oleh mana-mana parti politik sama ada belah sini atau belah sana malah jika ada pun di kalangan mereka yang pernah menganggotai parti politik berkenaan, saya ingin ucapkan syabas kerana kepimpinan parti berkenaan telah menyatakan bahawa ahli berkenaan tidak didukung oleh kepimpinan parti.